cyanic-selkie/wikianc huggingface dataset:
Kennis (ensiklopedie)
Kennis is 'n Afrikaanse ensiklopedie met 17 boekdele wat deur KENNIS-Uitgewers (Edms.) Bpk (Kaapstad en Pretoria), 'n filiaal van Human & Rousseau, uitgegee is. Dit is die eerste Afrikaanse ensiklopedie wat in kleur gedruk is. Soos met ander ensiklopedieë is daar ook vir 'n aantal jare 'n jaarboek gepubliseer.
Kennis bestaan uit 16 volumes met inhoud, terwyl die laaste boek (volume 17) die inhoudsopgawe bevat. Die hoofredakteur was H.D. Büttner.
Sneeubal
Die Sneeubal (Dryoscopus cubla) is 'n algemene standvoël in Afrika suid van die ewenaar. Die voël is 17 cm groot en weeg 26 gram. In Engels staan die voël bekend as die Black-backed puffback.
Verspreiding en leefgebied
Dit word aangetref in tuine, ruigtes, rivierbos, bosveld, verskillende tipes boomveld, wattelplantasies of in die woudblaredak. Dit word aangetref vanaf suid-Somalië tot aan die Suid-Afrikaanse kuslyn.
Subspesies
Ses subspesies word erken:
Blou
Die skoon lug op 'n sonnige dag is blou as gevolg van Rayleigh-verstrooiing van die lig vanaf die Son. Groot hoeveelhede water (H2O) lyk ook blou omdat rooi lig (van rondom 750 nm) geabsorbeer word as gevolg van die O-H strekkende vibrasie. Interessant genoeg is swaarwater (D2O) kleurloos, omdat die absorbsieband by 'n langer golflengte lê (ongeveer 950 nm).
Blou het koördinate van <0, 0, 255> in die RGB-kleurspasie, en is die komplement van geel.
In die algemeen verwys "blou" na enige kleur vanaf blou tot siaan. Baie tale het nie aparte woorde vir blou en groen nie; sien Groen vir 'n bespreking.
Kleurkoördinate
Volgens verskeie kleurskemas word blou as volg voorgestel:
Gebruik in verfwerke
Tradisioneel is blou geag as 'n primêre kleur in verfwerk, met die sekondêre kleur oranje as sy komplement, maar hierdie is nie eens met moderne wetenskaplike kleurteorie nie. Omdat die proses van pigmente meng 'n aftrekkende kleurproses is, is die ware primêre kleure in verf- en drukwerk siaan, magenta en geel, met swart wat bygevoeg word om praktiese redes.
Sjintoïsme
Sjintoïsme (神道) is die inheemse geloof van Japan en was vroeër die land se staatsgodsdiens. Dit is 'n soort politeïsme (veelgodery), en behels die aanbidding van Boeddha of kami (神)-geeste. Sommige kami is plaaslik en kan beskou word as die geestelike wese of gees van genie van 'n besondere plek, maar ander verteenwoordig belangrike natuurlike voorwerpe en prosesse: byvoorbeeld, Amaterasu, die Songodin, of die berg Foedji. Sjinto is 'n animistiese geloofstelsel. Die woord Sjinto, van die oorspronklike Chinese Shêntao (神道), kombineer twee kanji: "shin" (神) (leenwoorde behou gewoonlik hulle Chinese uitspraak, us shin en nie kami nie), wat gode of geeste beteken; en "tō" (道), wat 'n filosofiese weg of pad beteken (oorspronklik van die Chinese woord dao). As sodanig word Sjinto baie keer vertaal as "Die Weg van die Gode". 'n Paar verskille bestaan tussen KoSjinto (die antieke Sjinto) en die baie soorte Sjinto wat vandag geleer en in gebruik is, wat dui op die invloed van Boeddhisme wat in die 6de eeu in Japan ingevoer is.
Arthur Hewlett
Arthur Hewlett (12 Maart 1907 – 16 Februarie 1997) was 'n Britse akteur. Hy was bekend vir sy rolle in die televisiereekse BBC Sunday-Night Theatre (1950), Top Secret (1961), The Avengers (1961), en Sherlock Holmes (1964).
Worcester (kiesafdeling)
Worcester was van 1910 tot 1994 'n kiesafdeling vir die Suid-Afrikaanse Volksraad.
1910-1920
In die eerste verkiesing kort ná Uniewording in 1910 word die Regerende Party se Charles Beeton Heatlie onbestrede verkies. In 1915 staan die Nasionale Party se A.P.N. du Toit teen hom, maar Heatlie, nou vir die Suid-Afrikaanse Party, wen met 'n meerderheid van 938 toe hy amper tweederdes van die stemme kry. In 1920 sê die N.P. se Albert Jacobus Stals, latere kabinetsminister en LV vir Hopetown van 1924 tot 1933 en vir Ceres van 1943 tot 1951, vir Heatlie die stryd aan, maar klop hom met 'n meerderheid van 432.
1921-1933
Stals staan ook in 1921 as N.P.-kandidaat, maar verloor dié keer met 486 stemme minder as Heatlie. In 1924 kom die N.P.-kandidaat G. van Z. Wolfaard teen die dienende LV te staan, maar verloor met 200 stemme. (Wolfaard was LV vir Swellendam van 1929 tot 1933.) Heatlie se meerderheid krimp in 1929 tot net 120 stemme teen die N.P. se J.H. Conradie. Hy bly LV tot 7 April 1933 en in die algemene verkiesing daardie jaar, ná die S.A.P. en N.P. 'n koalisie gevorm het, word Jacobus Edmond Joubert Krige onbestrede as S.A.P.-Koalisie-kandidaat verkies.
1939-1953
Wolfaard, wat in 1924 met 200 stemme verloor het, wen Worcester in 1938 die eerste keer vir die N.P. toe hy Krige met 'n meerderheid van 108 stemme verslaan. Ruim 90,8% van die 7 729 geregistreerde kiesers het gestem. Teen 1938 styg die getal geregistreerde kiesers tot 9 739 en nou stem 87% in die stryd tussen die N.P. se dienende LV, Wolfaard, wat 4 092 stemme kry en die V.P. se P.J. de Wet, wat die setel terugwen met 4 493 stemme, 'n meerderheid van 401. Op 26 Mei 1948 verloor De Wet in Worcester, soos sy party landswyd, toe die Herenigde Nasionale Party se Eben Dönges, LV vir Fauresmith van 1941 tot 1948, hom klop met 'n meerderheid van 718. In 1953 skuif Dönges die N.P. se meerderheid op na 1 136 teen die V.P. se J.G. Carinus.
1958-1966
Die V.P.-kandidaat in 1958, G.H. Heatlie, kry 3 340 stemme vergeleke met Dönges se 6 287 vir 'n meerderheid van 2 947. In die volkstemming oor republiekwording twee jaar later bring die Worcesteriete dan ook 6 793 ja-stemme uit en net 3 402 nee-stemme. In die algemene verkiesing die volgende jaar kry Dönges 3 657 stemme meer as die V.P. se J. Dommisse en in 1966 word hy onbestrede verkies. Hy dien net tot 24 Januarie 1967 as LV en sterf die volgende jaar op 10 Januarie.
Clathria adioristica
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1953 deur De Laubenfels.
Georgina Rylance
Georgina Rylance (gebore 20 April 1979) is 'n Engelse aktrise. Sy is bekend vir haar rolle in die rolprente Puritan (2005) en War Machine (2017), en in die televisiereeks Dinotopia (2002).
2 Julie
2 Julie is die 183ste dag van die jaar in die Gregoriaanse kalender (184ste in skrikkeljare). Daar volg nog 182 dae in die res van die jaar.
Club de Gimnasia y Esgrima La Plata
Gimnasia y Esgrima La Plata (voluit:Club de Gimnasia y Esgrima La Plata) is 'n sokkerklub wat in die stad La Plata in Argentinië geleë is. Gimnasia is in 1887 gestig. Die klub se byname is triperos en basureros.
Pachypodium
Pachypodium is ’n genus vetplantstruike en -bome met dorings wat inheems aan Afrika en Madagaskar is. Dit behoort tot die familie Apocynaceae. Pachypodium kom van ’n Latynse vorm van die Griekse pachus ("dik") en podion ("voet") en beteken dus "dikvoetiges".
Eienskappe
duimnael|links|Pachypodium rosulatum gracilius in die Isalo- Nasionale Park in Madagaskar.
Salute!
Salute!, is 'n Namibiese dramafilm vir volwassenes uit 2018 wat geregisseer is deur Philippe Talavera en vervaardig is deur die Ombetja Yehinga Organization (OYO). In die film vertolk Adriano Visagie, Odile Muller en David Ndjavera die hoofrolle saam met die nuweling Monray Garoëb. Die film fokus op die lewe van Carlito 'Kado', wat drie jaar tronkstraf opgelê word weens bedrog en sy swanger vriendin alleen agterlaat.
Pachypodium
Eienskappe
Alle Pachypodium is vetplante wat in mindere of meerdere mate ’n dik stam en dorings het. Dit is hul mees algemene kenmerkende eienskappe. Die stam is vergroot en stoor baie water vir vir tye van droogte. Dit kom voor op blootgestelde, droë en rotsagtige plekke. Hoewel daar ’n verskeidenheid vorms is, toon almal verdikte stamgroei. Hulle wissel van dwergagtige, plat plante tot bottelvormige struike en bome.
Salute!
Die film se première het in Oktober 2017 in die Warehouse-teater, Windhoek plaasgevind. Die film het positiewe resensies ontvang en verskeie pryse op internasionale filmfeeste verower. Op 30 November 2019 op die Canal Olympia Ouaga 2000 in Ouagadougou, Burkina Faso, het hoofrolspeler Adriano Visagie die Sotigui-toekenning vir beste akteur vir Suider-Afrika gewen. Dit is ook aangewys as die beste film vir Suider-Afrika tydens die Africa Magic Viewers Choice-toekennings (AMVCA) in 2018.
Oorsig
Niks kan Carlito voorberei op sy nuwe lewe in aanhouding nie. Hy word op naïewe wyse gelok en ingetrek in die groep van die generaal (Monray Garoeb), 'n gevaarlike misdadiger wat oor sy sel regeer.
Pachypodium
Eienskappe
Dorings kom in pare of drie-drie voor en is dikwels in ringe om die stam teenwoordig. Die dorings kom saam met die blare uit en groei, nes die blare, vir ’n kort rukkie voordat hulle ophou groei en hard word. Hulle regenereer nie en kan dus mettertyd verweer sodat die plant se stamme en takke glad is.
Die meeste plante het minstens ’n paar takke, wat varieer van spesie tot spesie. Anders as soortgelyke spesies is die sap nie melkerig nie, maar altyd helder.
Verspreiding en habitatte
Pachypodium is inheems aan Madagaskar en Suider-Afrika, dus Angola, Botswana, Eswatini, Mosambiek, Namibië, Suid-Afrika en Zimbabwe.
Dit kom voor tussen die seevlak, waar sommige spesies in sandduine groei, en 1 600 m, of 1 900 m in Madagaskar. Op die suidelike deel van die vasteland kan temperature wissel tussen -10 °C en 45 °C. In Madagaskar, waar daar nie sulke uiterste temperature voorkom nie, wissel dit tussen -6 °C en 40 °C.
Die genus groei in gebiede met aansienlike droë maande, wat kan wissel van 5 tot 10 maande per jaar. Reënval kan wissel van net 75 mm tot 1 985 mm per jaar.
Spesies
Daar is 22 spesies wat tot die genus hoort:
Simbool
'n Simbool is 'n voorstelling of tekening van iets — soos 'n klank, idee, voorwerp, konsep, ens.
Die aard van simbole
'n Simbool kan 'n fisiese voorwerp wees waarvan die oorsprong of vorm ooreenstem met die ding wat dit verteenwoordig. Bv. die kruis is die mees algemeenste simbool wat die Christendom verteenwoordig, en die septer is die tradisionele simbool vir koninklike mag.
'n Simbool kan ook 'n verkleinde prentjie wees (soos 'n ikoon op rekenaars), of 'n patroon of kleur, bv., die olyftakkie wat vrede verteenwoordig.
'n Simbool kan ook 'n gewone gedrukte of geskrewe teken wees, wat gebruik word om iets te verteenwoordig (behalwe klanke van 'n taal). Voorbeelde hiervan is die wiskundige simbole π en + wat die Pi-getal en die sommering voorstel. Ander voorbeelde is geldeenheidsimbole soos R, € en £. Daar is ook chemiese simbole vir die basiese elemente, ens. 'n Groot versameling simbole kan gevind word in die padtekens wat gebruik word binne 'n bepaalde land.
Simbole kan ook ander konsepte verteenwoordig soos klanke, woorde en uitdrukkings. Die lui van 'n klokkie of die slag van die regter se hamer is ook simbolies. Om presies te wees, elke woord in elke taal is 'n simbool van een of ander konsep of verwantskap tussen konsepte.
'n Simbool word gewoonlik slegs uitgeken binne 'n spesifieke kultuur, godsdiens of dissipline. Daar is 'n paar honderd simbole wat nou al internasionaal herken en erken word.
Gebruik van simbole
Dit is ons as mens se manier om simbole te gebruik wat ons in staat stel om idees, dinge, konsepte, en kwaliteite te beskryf en die verwantskap tussen hulle te ondersoek. Geen ander spesie op aarde is daartoe in staat om só te kommunikeer of dinge om hulle te ondersoek nie. Semantiek is 'n dissipline wat spesifieke simbole ondersoek en is daarom gemoeid met die betekenis van woorde. Literatuur is meermale bewonder vir die kunsvolle gebruik van simboliek deur beide gebruik te maak van woorde, frases en situasies om idees en gevoelens te skep wat meer is as wat die basiese interpretasie van die woorde wou hê.
Etimologie
Die woord "simbool" kom van die Griekse woord súmbolon wat afstameling is van twee kernwoorde met die direkte vertaling  'om saam te gooi' .
Konsepte en definisies
Menslike kulture gebruik simbole om spesifieke ideologieë en sosiale strukture uit te druk en om aspekte van hul spesifieke kultuur voor te stel. Simbole dra dus betekenisse wat afhang van 'n mens se kulturele agtergrond. Gevolglik is die betekenis van 'n simbool nie inherent aan die simbool self nie, maar word dit kultureel aangeleer.
Heinrich Zimmer gee 'n bondige oorsig van die aard, en meerjarige relevansie, van simboleː
"Konsepte en woorde is simbole, net soos visioene, rituele en beelde is; so ook die maniere en gebruike van die daaglikse lewe. Deur al hierdie dinge word 'n transendente werklikheid weerspieël. Daar is soveel metafore wat iets weerspieël en impliseer wat, alhoewel dit op verskillende maniere uitgedruk word, onuitspreeklik is, hoewel dit so multivorming weergegee word, ondeurgrondelik bly. Simbole hou die verstand vas aan die waarheid, maar is nie self die waarheid nie, daarom is dit misleidend om dit te leen. Elke beskawing, elke eeu, moet sy eie voortbring."
In die boek Signs and Symbols word gestel datː
'n Simbool ... is 'n visuele beeld of teken wat 'n idee verteenwoordig -- 'n dieper aanduiding van universele waarheid.
Psigoanalise, retoriek en argetipes
'n Alternatiewe definisie van simbool, wat dit van die term teken onderskei, is deur die Switserse psigoanalis Carl Jung voorgestel. In sy studies oor wat nou Jungiaanse argetipes genoem word, staan 'n teken vir iets bekend, soos 'n woord vir sy verwysing staan. Hy het 'n teken gekontrasteer met 'n simbool: iets wat onbekend is en wat nie duidelik of presies gemaak kan word nie. 'n Voorbeeld van 'n simbool in hierdie sin is Christus as 'n simbool van die argetipe wat "self" genoem word.
Burke gaan voort om simbole te beskryf as ook afgelei van Sigmund Freud se werk oor kondensasie en verplasing, en sê verder dat simbole nie net relevant is vir die teorie van drome nie, maar ook vir "normale simboolstelsels". Hy sê hulle is verwant deur "vervanging", waar een woord, frase of simbool vir 'n ander vervang word om die betekenis te verander. Met ander woorde, as een persoon nie 'n sekere woord of frase verstaan nie, 'n ander persoon kan 'n sinoniem of simbool vervang om die betekenis oor te dra. Wanneer die persoon egter die nuwe manier leer om 'n spesifieke simbool te interpreteer, kan die persoon sy of haar reeds gevormde idees verander om die nuwe inligting in te sluit.
Jean Dalby Clift sê dat mense nie net hul eie interpretasies by simbole voeg nie, hulle skep ook persoonlike simbole wat hul eie begrip van hul lewens verteenwoordig: wat sy "kernbeelde" van die persoon noem. Clift voer aan dat simboliese werk met hierdie persoonlike simbole of kernbeelde net so nuttig kan wees as om met droomsimbole in psigoanalise of berading te werk.
William Indick stel voor dat die simbole wat algemeen in mites, legendes en fantasie voorkom, sielkundige funksies vervul en daarom is die rede waarom argetipes soos "die held", "die prinses" en "die heks" al eeue lank gewild gebly het.
Simboliese waarde
Simbole kan simboliese waarde dra in drie primêre vorme: Ideologies, vergelykend en isomorfies. Ideologiese simbole soos godsdiens- en staatsimbole dra komplekse stelle oortuigings en idees oor wat “die regte ding om te doen” aandui. Vergelykende simbole soos gesogte kantooradresse, beeldende kuns en prominente toekennings dui antwoorde op vrae van "beter of slegter" en "meerderwaardig of minderwaardig". Isomorfiese simbole meng in met die omliggende kulturele omgewing sodat hulle individue en organisasies in staat stel om by hul omgewing te konformeer en sosiale en politieke ondersoek te ontduik. Voorbeelde van simbole met isomorfiese waarde sluit in die dra van 'n professionele drag tydens besigheidsvergaderings, handskud om ander in die Weste te groet, of buig om ander in die Ooste te groet. 'n Enkele simbool kan veelvuldige duidelike betekenisse dra sodat dit verskeie tipes simboliese waarde verskaf.
Paul Tillich
Paul Tillich het aangevoer dat, terwyl tekens uitgevind en vergeet word, simbole gebore word en sterf Daar is dus dooie en lewende simbole. 'n Lewende simbool kan aan 'n individu verborge vlakke van betekenis en transendente of godsdienstige realiteite openbaar. Vir Tillich "wys 'n simbool altyd verby homself" na iets wat onkwantifiseerbaar en geheimsinnig is; simbole maak die "diepte dimensie van die werklikheid self" oop. Simbole is kompleks, en hul betekenisse kan ontwikkel soos die individu of kultuur ontwikkel. Wanneer 'n simbool sy betekenis en krag vir 'n individu of kultuur verloor, word dit 'n dooie simbool. Wanneer 'n simbool geïdentifiseer word met die dieper werklikheid waarna dit verwys, word dit afgodery aangesien die "simbool vir die werklikheid geneem word." Die simbool self word vervang vir die dieper betekenis wat dit bedoel om oor te dra. Die unieke aard van 'n simbool is dat dit toegang gee tot dieper lae van die werklikheid wat andersins ontoeganklik is.
Pjotr Kropotkin
Vors Pjotr Alexejewitsj Kropotkin (Russies: Пётр Алексеевич Кропоткин, wetenskaplike transliterasie Pëtr Alekseevič Kropotkin; * 9 Desember 1842 in Moskou; † 8 Februarie 1921 in Dmitrof) was 'n Russiese anargis, geograaf, ekonoom, dierkundige en skrywer.
Vanweë sy adellike afkoms en bekendheid as laat 19de eeuse en vroeë 20ste eeuse anargistiese kommunis is na Kropotkin ook as "die anargistiese vors" verwys. Sy groot aantal publikasies sluit onder meer die rewolusionêre werk "Die verowering van die brood" en sy wetenskaplike studie "Onderlinge hulp in die diere- en mensewêreld", wat hy as 'n beslissende faktor van evolusionêre ontwikkeling beskou het, in.
Kropotkin het gestry vir 'n samelewing wat vry sou wees van geweld en heerskappy, dus sonder 'n sentrale regering, wat op vrywillige verenigings van werkers sou berus. Hy word as een van die invloedrykste teoretici van kommunistiese anargisme beskou.
Keegan Daniel
Keegan Daniel (gebore in Humansdorp, 5 Maart 1985) is 'n Suid-Afrikaanse rugbyspeler wat vir die Natalse Haaie in die Curriebeker en die Sharks in Superrugby speel.
Hy het sy skoolopvoeding by Gonubie Primary begin, maar is later na Dale College in King William's Town, een van Suid-Afrika se top rugbyskole.
Daniel begin in 2006 op provinsiale vlak te speel tydens die jaar se Super 14-kompetisie wat hom ook 'n plek in Suid-Afrika se onder-21 span besorg. Daniel blink uit tydens die IRR se onder-21 wêreldbeker in Frankryk waar Suid-Afrika in die eindstryd verloor. Hy word genomineer as speler van die toernooi en later aangewys as Suid-Afrika se onder-21 speler van 2006.
Sedertdien het Daniel begin om vir die Sharks op Super 14-vlak te speel. Tydens die 2008-seisoen word hy aangewys as speler-van-die wedstryd teen die Blou Bulle en die Auckland Blues (waar hy 3 drieë gedruk het). Tydens die Blues-wedstryd druk hy sy eerste drie na slegs 16 sekondes op die veld, 'n rekord op Super 14-vlak.
Ksenia van Sint Petersburg
Ksenia van Sint Petersburg (Russies: Святая блаженная Ксения Петербургская, Swjataja blazjennaja Ksenija Peterboergskaja; omstreeks 1719–1730 – omstreeks 1803) is ’n beskermheilige van Sint Petersburg wat volgens oorlewering ná die dood van haar man al haar besittings aan die armes uitgedeel het.
Sy is as Ksenia Grigorijewna Petrowa (Ксения Григорьевна Петрова) in Sint Petersburg gebore. Haar man was kolonel Andrei Fjodorowitsj Petrof, ’n bevelvoerder in die Russiese leër. Ná sy dood sou Ksenia ’n dwaas vir Christus word en nog 45 jaar lank deur die strate van die stad loop, geklee in die uniform van haar man, en geld aan die minderbevoorregdes uitdeel.
Ksenia is in die Smolenski-begraafplaas begrawe. Daar is in 1902 ’n kapel op dié plek aangebring. Sy is in 1988 deur die Russies-Ortodokse Kerk as heilige verklaar. Haar feesdag is op 24 Januarie volgens die Juliaanse kalender (6 Februarie volgens die Gregoriaanse kalender).
Oos-Friesland
Oos-Friesland (Duits: Ostfriesland, Oos-Friese Platduits: Oostfreesland) is 'n streek in Nedersakse in die uiterste noordweste van die Bondsrepubliek Duitsland en behels die administratiewe distrikte Aurich, Leer en Wittmund asook die selfregerende stad Emden. Die huidige streek kom grootliks ooreen met die historiese Vorstedom Oos-Friesland wat tot in die jaar 1744 bestaan het.
Oos-Friesland is aan die Noordsee geleë en behels naas sy vastelandse gedeelte ook die Oos-Friese eilande Borkum, Lütje Hörn, Memmert, Juist, Norderney, Baltrum, Langeoog en Spiekeroog. Met 'n oppervlakte van 3 144,26 vierkante kilometer en 'n bevolking van sowat 465 000 is Oos-Friesland in vergelyking met ander Duitse streke yl bevolk. Kenmerkend vir die gebied is die ontbreking van 'n groot stedelike sentrum. Vyf middelgroot stede - Emden, Aurich, Leer, Norden en Wittmund - en vyf kleiner stedelike nedersettings gee naas 'n groter aantal dorpe 'n besondere demografiese struktuur aan Oos-Friesland.
Die streek is eeue lank deur landbou, vissery en - in sy klein aantal stede - ook handel oorheers. Seehandel het 'n belangrike rol in die Oos-Friese hawestede gespeel. Die bou van seedyke en grondverbetering het die landboukundige gebruik van die uitgestrekte, moerasagtige oorgangsgebiede tussen land en see langs die kus en die binnelandse moerasgebiede moontlik gemaak. Alhoewel die landbousektor nog steeds 'n beduidende rol in Oos-Friesland speel, lewer intussen ook toerisme (veral op die eilande en in die nedersettings langs die kus) en enkele nywerheidsgebiede 'n belangrike bydrae tot die plaaslike ekonomie. Die streek gaan nogtans onder strukturele probleme gebuk. 'n Hoë werkloosheidsyfer en die afhanklikheid van 'n klein aantal ekonomiese sektore en 'n handjievol groot ondernemings is kenmerkend vir die Oos-Friese ekonomie.
Oos-Friesland is eeue lank deur die uitgestrekte moerasgebiede in sy suide van ander Duitse streke geskei en het sodoende 'n selfstandige, seewaartse ontwikkeling getoon. Die streek probeer sy karakter in kulturele en politieke opsig steeds handhaaf en is vandag een van die hoofsaaklike Nederduitse taalgebiede in Duitsland. Volgens skattings praat sowat die helfte van die bevolking nog Oos-Friese Plat- of Nederduits as huistaal.
Catharanthus
Catharanthus is ’n genus blomplante in die familie Apocynaceae. Hulle is algemeen bekend as kanniedoods. Daar is agt bekende spesies, waarvan sewe endemies op Madagaskar is. Een spesie, C. roseus, kom egter wydverspreid oor die wêreld voor. Die agtste spesie, C. pusillus, is inheems aan Indië en Sri Lanka. Die naam Catharanthus kom uit Grieks en beteken "suiwer blom".
Beskrywing
Catharanthus roseus word as ’n sierplant in tuine gegroei. Verskeie kultivars is al gekweek vir blomme van baie skakerings van pienk, rooi, pers en wit, of in ligte skakerings met donker kele.
Griekeland
Griekeland (Grieks: Ελλάδα = Elláda), amptelik die Helleense Republiek (Ελληνική Δημοκρατία, Ellinikí Dimokratía), is 'n republiek in Suidoos-Europa, bestaande uit die suidelikste deel van die Balkanskiereiland en 'n groot aantal eilande. Hierdie eilande vorm saam ongeveer 'n vyfde van die totale landoppervlakte van Griekeland.
Griekeland word dikwels as 'n land van berge en die see beskryf. Geen plek is verder as 80 kilometer vanaf die kus geleë nie, en dit is langs die kuslyn waar die meeste groot nedersettings ontstaan het. Sowat 'n derde van die Griekse bevolking is in Groter Athene saamgetrek, 'n uitgestrekte metropolitaanse gebied wat uit die hoofstad en sy seehawe Piraeus bestaan. Ook Thessaloniki, die tweede grootste stad, is 'n belangrike seehawe vir sowel Noord-Griekeland asook die suidelike Balkanskiereiland. 'n Derde van die Griekse bevolking woon in kleiner landelike nedersettings.
Die natuurskoon van Griekeland kontrasteer met die swak grond wat landbouaktiwiteite beperk. Tradisioneel het baie Grieke 'n bestaan van vissery gemaak, en vis was al 'n belangrike stapelvoedsel vir die bewoners van antieke Griekse stadstate. Seevaart was ewe belangrik. In die bloeitydperk van klassieke Griekeland, vanaf 1000 v.C., het Griekse setlaars 'n groot aantal kolonies langs die kuste van die Middellandse See en die Swartsee gestig.
Vir 'n kort tydperk het die Makedoniese heerser Alexander die Grote in die 4de eeu v.C. selfs 'n Griekse ryk gestig wat vanuit die Donaurivier na die huidige Turkye en die Midde-Ooste en verder ooswaarts na die Indiese Indus-vallei gestrek het.
Daarnaas het die antieke Grieke belangrike bydraes tot die westerse filosofie, beeldhoukuns, argitektuur en literatuur gelewer. Die Griekse stadstate word as die bakermat van die westerse beskawing en sy demokratiese regeringstelsel beskou.
Ligging
Griekeland is in Suidoos-Europa geleë en bestaan in geografiese opsig uit die Griekse vasteland in die suidelike deel van die Balkanskiereiland, die Peloponnesos-skiereiland (wat egter deur die bou van die Korinth-kanaal, wat in 1893 ingewy is, van die vasteland geskei is) asook talle eilande wat hoofsaaklik in die Egeïese See, die Ioniese See en die Libiese See geleë is.
6de Golden Globe-toekenningsaand
Die 6de Golden Globe-toekenningsaand, wat uitnemendheid in die rolprente van 1948 vereer het, is op 16 Maart 1948 gehou.
Griekeland
Ligging
Die vastelandse deel word deur 'n bergagtige skiereiland wat vanuit die suidwestelike Balkan oor 'n afstand van 500 kilometer tot in die oostelike Middellandse See strek, en 'n 80 kilometer breë kusstrook langs die noordelike Egeïese See gevorm. Sowat 'n vyfde van die totale landoppervlakte bestaan uit eilande in die Egeïese See oos van die hoofskiereiland, en in die Ioniese See in die weste. Die grootste eiland, Kreta (8 331 km²), markeer die suidelike grens van die Egeïese See.
6de Golden Globe-toekenningsaand
Wenners
Laurence Olivier – Hamlet Jane Wyman – Johnny Belinda John Huston – The Treasure of the Sierra Madre Johnny Belinda (Jean Negulesco) en The Treasure of the Sierra Madre (John Huston)
Walter Huston – The Treasure of the Sierra Madre
Griekeland
Ligging
Griekeland grens in die noorde (van wes na oos) aan Albanië, Noord-Masedonië, Bulgarye en Turkye. Verder is die vasteland van Griekeland begrens deur die Middellandse See (in die suide), die Ioniese See (in die weste) en die Egeïese See (in die ooste). Die grootste eilande naas Kreta is Evia, Lesbos en Rhodos. Die eiland Gavdos in die Libiese See is die mees suidelike punt van Griekeland, en dit word daarnaas in geografiese opsig ook as die mees suidelike punt van Europa beskou.
Klimaat
Griekeland het merendeels 'n Mediterreense klimaat met gematigde en vogtige winters en baie warm en droë somers. Veral die kusgebiede word deur baie gematigde wintertemperature en winterreën gekenmerk. Sneeuval kom nouliks voor. Somers is relatief warm met enkele donderbuie. Die uiterste noordweste van die vasteland maak deel uit van die gematigde klimaatsone.
Die binneland is veral in die wintermaande merkbaar koeler. Die kwik daal hier snags dikwels benede vriespunt, en soms word daar ook hewige sneeuval aangeteken. Somers is warm en droog, net soos in die kusstreke. Die gemiddelde jaarlikse reënval varieer tussen 400 en 1000 mm. Die bergagtige topografie van die land maak van Griekeland 'n wintersportbestemming. Daar is 19 skigebiede.
Swael
In Afrikaans sluit die groep voëls wat bekend staan as swaels 'n aantal voëlsoorte in, onder andere Swallows (Engels), Martins (Engels) en Swifts (Engels). Swaels (familie Hirundinidae) is klein sangvoëls wat feitlik oor die hele wêreld voorkom. Hul voedsel bestaan uit insekte wat in die lug gevang word. Gevolglik is hulle baie goeie vlieërs en omdat hul liggaamsbou by die leefwyse aangepas is, is swaels taamlik hulpeloos op die grond.
Jeffreysbaai
Jeffreysbaai (Engels: Jeffreys Bay of J-Bay) is 'n vakansiedorp in die suidwestelike Oos-Kaap, Suid-Afrika wat bekendheid verwerf het as die land se gunstelingplek vir branderplankry waar ook internasionale wedstryde soos die Billabong Pro Surf Festival gehou word. Die Billabong-wedstryd is in 2013 vervang deur die JBay Open of Surfing as deel van die JB Winter Fest waarin musiek en sport sentraal staan. Na regs brekende Super tube-golwe in Jeffreysbaai kan hoogtes van drie en lengtes van 800 meter bereik.
Swael
Verskeie spesies is sogenaamde kultuurvoëls, wat in menslike omgewing hou. In Suider-Afrika word sowat 20 spesies aangetref, waarvan die Europese swael (Hirundo rustica) een van die bekendstes en algemeenstes is. Hy broei in Europa en oorwinter in Suid-Afrika. Windswaels (familie Apodidae) is nie aan swaels verwant nie.
Algemeen
Swaels (familie Hirundinidae) behoort tot die beste en vinnigste vlieërs onder die sangvoëls (orde Passeriformes). Uit die onvolledige bou van die kraakbeenringe om die lugpyp en uit fossielvondste van swaelagtige voëls uit die Eoseen (sowat 54 miljoen jaar gelede) word afgelei dat die familie waarskynlik baie oud is. Sommige swaelspesies is egter kultuurvoëls wat altyd in die onmiddellike omgewing van die mens aangetref word.
Jeffreysbaai
Jeffreysbaai is 20 km oos van Humansdorp en 50 km wes van Port Elizabeth geleë en val onder beheer van die Kouga Plaaslike Munisipaliteit.
Griekeland
Geskiedenis
In 1821 begin die Griekse Rewolusie teen die Ottomaanse Ryk, die word deur Frankryk, Rusland en die Verenigde Koninkryk ondersteun. 1830 word die onafhanklikheid deur die Europese lande erken. Griekeland het toe 'n koninkryk geword met monarge uit die Huis van Wittelsbach en daarna die Huis van Sleeswyk-Holstein-Sonderburg-Glücksburg. In erkenning vir sy Antieke Olimpiese Spele is die eerste moderne Olimpiese Somerspele 1896 in Griekeland aangebied. In 1973 is die monargie omvergewerp en Griekeland het 'n republiek geword.
Swael
Algemeen
Aangesien hulle nie, in teenstelling met mossies en spreeus, skade aan oeste aanrig nie, maar wel skadelike en lastige insekte vang, is hulle baie gewilde voëls en word hulle as gelukbringers beskou. Volgens 'n ou bygeloof wat uit die tyd dateer toe die mens nog maar min van voëls se trekgewoontes geweet het, sou swaels in die winter in die grond kruip en net soos paddas in die lente weer te voorskyn kom.
Jeffreysbaai
Geskiedenis
Die dorp het ontstaan as 'n hawe en handelspos deur 'n walvisjagter, J.A. Jeffrey in 1849. Die Portugese ontdekkingsreisiger Manuel Perestrelo het in 1575 reeds hier geland. Gedurende die 1960's en 1970's het Jeffreysbaai 'n gunstelingplek vir aanhangers van die hippie-leefstyl geword.
Griekeland
Geskiedenis
Griekeland is sedert 18 Februarie 1952 lid van die NAVO en sedert 1 Januarie 1981 lid van die Europese Unie. In 2001 is die Euro-geldeenheid ingevoer en in 2002 die Euro-banknote en -muntstukke.
Swael
Algemeen
Met uitsondering van die poolgebiede, Nieu-Seeland en enkele klein eilande kom swaels oor die hele wêreld voor. Die suksesvolle verspreiding word toegeskryf aan die feit dat hulle insekte uit die lug vang en dat hulle die jaggebied met min ander voëls deel. Hul enigste mededingers is windswaels (familie Apodidae), met wie hulle dikwels verwar word.
Windswaels is egter geen sangvoëls nie en die ooreenkoms berus bloot op uiterlike kenmerke. Oor die algemeen jag windswaels ook op 'n groter hoogte as swaels en die voedselmededinging is dus nie te groot nie.
Jeffreysbaai
Omgewing
Jeffreysbaai is internasionaal bekend vir branderplankryery, met betroubare golwe in die wintermaande tussen Mei en September wanneer sterk westewinde, die sogenaamde Roaring Forties, waai. Internasionale kompetisies word gereeld hier gehou. Die baai is ook bekend vir sy skulpies. Die eenvertrek-Charlotte Kritzinger-skulpmuseum is hier gevestig, en met 600 soorte mossels uit alle oseane beskik dit oor een van die beste versamelings ter wêreld. Dolfynstrand is as 'n blouvlagstrand gesertifiseer.
Swael
Bou
Swaels se bou is in ooreenstemming met die voëls se vinnige vliegvermoë. Die liggaam is slank en vaartbelyn en bedek met 'n kort, digte verekleed, wat in die lug min weerstand bied. Die buitenste slagpenne is twee keer so lank as die binnestes, wat meebring dat die vlerke lank en smal is.
Griekeland
Kenmerke
Griekeland het 'n markekonomie met beperkte staatsinmenging. Vanaf die 1970's het die land danksy omvattende hervormings en die toetreding tot die Europese Unie (EU) in 1981 van 'n hoofsaaklik agrariese staat tot 'n moderne, diensgebaseerde ekonomie ontwikkel wat ekonomiese voordeel kon trek uit die lidmaatskap in die EU, nouer ekonomiese samewerking met ander Europese lande en ekonomiese bystand wat aan lande in die Middellandse Seegebied verleen is.
Swael
Bou
Die kort pote is kenmerkend vir 'n voël wat min op die grond kom. Swaels kom slegs grond toe om water te drink en om nesmateriaal te versamel, en hulle loop baie onbeholpe. Die snawel is klein en swak, maar insekte word met groot gemaak gevang omdat die bek baie wyd oopgesper kan word. Die meeste spesies het gevurkte sterte en by sommige is die buitenste stertpenne verleng en baie dun.
Neste
Die meeste swaels maak hul neste in gate. Slegs die Afrikaanse maskerswaels (genus Phedina), wat op eilande in die Indiese Oseaan voorkom, bou 'n nes in bome van takkies en gras. Enkele spesies, waaronder die Europese swael (Hirundo rustica), bou 'n komvormige nes, maar gebruik daarvoor hoofsaaklik klei.
Griekeland
Kenmerke
Vanaf 2000 het Griekeland se aansluiting by die Eurosone, omvattende infrastruktuurprojekte en gebeurtenisse soos die Olimpiese Somerspele van 2004, wat in die hoofstad Athene gehou is, ekonomiese groei in die land bevorder. Lidmaatskap van die Eurosone het egter ook beteken dat rentekoerse in Griekeland kunsmatig verlaag en staats- en privaat besteding deur steeds meer lenings gefinansieer is – tot 'n punt waar die buitelandse skuldlas ondraagbaar geword het. Terselfdertyd het die invoerneiging drasties toegeneem. Besonderhede oor Griekeland se ernstige publieke skuldlas is eers in Oktober 2009 deur die nuwe regering onder die eerste minister Giorgios Papandreou gepubliseer.
Die Griekse ekonomie word deur klein en middelgroot ondernemings oorheers, terwyl daar min groot maatskappye bestaan. Tradisionele ekonomiese sektore soos landbou en nywerhede speel 'n steeds minder belangrike rol. So het die tekstielbedryf, vroeër een van die beduidendste sektore, sy fabrieke al lank na ander wêrelddele verskuif. Griekse landbouprodukte soos tabak, katoen en suikerbeet is nie meer mededingend op internasionale markte nie.
Swael
Indeling
Die oorgrote meerderheid swaelspesies vorm 'n uniforme groep en word onder die subfamilie van die egte swaels (Hirundininae) geklassifiseer. Daar is egter 2 spesies wat van die ander onder meer daarin verskil dat die kraakbeenringe om die lugpyp volledig ontwikkel is en hulle word daarom in 'n eie subfamilie, die van die skynswaels (Pseudochelidoninae), ingedeel. Tot onlangs toe was die Afrikaanse rivierswael (Pseudochelidon eurystomina) uit die Kongobekken die enigste bekende skynswael.
Griekeland
Kenmerke
Die aandeel werknemers in die staatsdiens is met sowat 'n kwart van die totale beroepsbevolking buite-proporsioneel hoog en selfs die hoogste in Europa. Daarenteen dra die nywerheidsektor slegs 12 persent van die bruto binnelandse produk (BBP) by. Die toerismebedryf se aandeel is met 15,2 persent ietwat hoër, maar ná 'n stewige groei in 2011 danksy die toenemende getal Russiese en Israeliese toeriste word vir 2012 weer 'n afname van twintig persent voorspel.
Die waarde van uitvoere is in 2011 met ruim twaalf persent opgestoot, al het hierdie styging weens die Griekse ekonomie se lae uitvoerneiging min makro-ekonomiese effekte gehad. Daar is al meer as drie dekades lank 'n tekort op die lopende rekening wat in 2010 sowat 24 miljard € of meer as tien persent van die Griekse BBP beloop het. Weens dalende invoere sal die tekort op die handelsbalans na verwagting in 2012 afneem.
Swael
Indeling
Dit is 'n swart voël met 'n rooi snawel en pote wat in kolonies broei. Die neste is in die vorm van skuins gange wat in sandeilande in riviere gegrawe word. Die tweede spesie, die siantaraswael (Pseudochelidon sirintarae), is in 1968 in Thailand ontdek. Die voël het 'n wit kuif en draadvormig verlengde stertpenne. Die subfamilie van die egte swaels bestaan uit sowat 20 genera en tussen 60 en 80 spesies. In Suider-Afrika word sowat 20 spesies aangetref, waarvan die Europese swael een van die bekendstes en algemeenstes is.
Griekeland
Skuldkrisis
Volgens amptelike statistieke van EL.STAT het die Griekse bruto binnelandse produk (BBP) in die derde kwartaal van 2012 teenoor die vorige jaar met 7,2 persent gekrimp. Sommige ontleders vrees dat die Griekse ekonomie in 'n dodelike kringloop van besuinigings en resessie vasgevang is. Dit was immers die 17de opeenvolgende kwartaal waarin die BBP afgeneem het.
Tussen 2008 en 2012 het die Griekse ekonomie met 'n vyfde gekrimp. Griekeland is sodoende in die langste en ergste resessie gedompel wat enige Wes-Europese land sedert die Tweede Wêreldoorlog getref het. Die besuinigings van November 2012 sal volgens ontleders 'n verdere 17 miljard € aan die land se ekonomiese kringloop onttrek en die BBP met nóg nege persent laat krimp. Die omvang van Griekeland se resessie sou sodoende nog dié van die Groot Depressie oortref wat die Amerikaanse ekonomie tussen 1929 en 1933 met 27 persent laat krimp het.
Die Griekse samelewing word deur hoë vlakke van werkloosheid (22,6 persent in die eerste kwartaal van 2012, meer as 50 persent onder die jeug) en krimpende salarisse en pensioene geteister. Die inflasiekoers het in 2010 'n maksimum van 4,7 persent bereik, maar daarna weens die skerp afname in binnelandse vraag in 2011 tot 3,3 persent verstadig. Dit sal in 2012 na verwagting verder afneem tot minder as een persent.
Griekeland se finansiële verlede
Sedert sy onafhanklikwording in 1829 het Griekeland nooit daarin geslaag om 'n gesonde kredietrekord op te bou nie. Gedurende die 19de eeu het die land drie keer bankrot gespeel – in 1843, 1860 en 1893. Volgens berekeninge, wat deur die ekonome Carmen M. Reinhart en Kenneth S. Rogoff gedoen is, het Griekeland oor langer tydperke bankrot gespeel as enige ander land in Europa en was vir die helfte van die periode sedert 1800 nie in staat om sy buitelandse skuld te betaal nie (in vergelyking met Rusland, wat die tweede swakste kredietrekord het, se 39 persent van dié tydperk). Behalwe vir Ecuador en Honduras is selfs die kredietrekords van Latyns-Amerikaanse state gesonder as Griekeland s'n.
Een van die hoofredes vir Griekeland se finansiële moeilikhede is sy ekonomiese agterstand in vergelyking met die hoogs ontwikkelde nywerheidslande in Wes-, Sentraal- en Noord-Europa. Mediterreense lande se swak landbougrond het die ontwikkeling van hul landboubedrywe belemmer. So het in lande soos Spanje, Portugal en Griekeland nooit 'n welvarende middelklas ontstaan nie wat as dryfkrag vir 'n nywerheidsomwenteling sou kon optree. Griekeland is bowendien deur sy geografiese ligging anderkant die Karpate-bergreeks asook sy geskiedenis as deel van die Bisantynse Ryk van belangrike wetenskaplike en kulturele prosesse, wat in ontwikkelde dele van Europa afgespeel het, heeltemal afgesny.
Die besetting deur Nazi-Duitsland gedurende die Tweede Wêreldoorlog en die burgeroorlog tussen kommuniste en burgerlike magte, wat daarop gevolg het, het Griekeland se swak ekonomie verwoes. Die land is gedurende die 1960's en 1970's, toe ook lande in die randgebiede van Europa vir die eerste keer in hul geskiedenis vinnig geïndustrialiseer is, deur 'n klein groepie van kolonels geregeer wat weerstand teen enige vorm van kulturele en ekonomiese modernisering gebied het.
So deel Griekeland ook vandag nog kardinale kenmerke met voor-industriële ekonomieë, soos die oorheersende invloed van staat, magtige kartelle en 'n handjievol welvarende en invloedryke families op die ekonomiese lewe wat 'n ongunstige klimaat vir buitelandse beleggers skep. So het min multinasionale ondernemings in die land belê.
Finansiële en politieke elites in Griekeland het, net soos hul eweknieë in ander Mediterreense lande, in die laat 20ste eeu onder die indruk gekom dat die land se toetreding tot 'n monetêre unie ekonomiese ontwikkeling en groei sou bevorder. Dit is egter tans duidelik dat Griekeland se ekonomiese agterstand van die verlede nie deur enige monetêre beleid van die Europese Sentrale Bank ingehaal kan word nie.
Nywerheidsektor
Die sekondêre sektor het vanaf die middel van die 1990's 'n bestendige groeikoers gehandhaaf. Verwerkingsnywerhede en die boubedryf is die belangrikste industriële bedrywe. Daarnaas speel ook voedselverwerking, tekstiele, metaalvervaardiging, olie- en steenkoolprodukte, chemikalieë, glas, sement, masjienbou, tegnologiese en telekommunikasieprodukte 'n belangrike rol. Die nywerheidsektor lewer 59 persent van die totale uitvoerwaarde op. Die grootste invoerders is onder meer Duitsland, Italië, die Verenigde Koninkryk en Turkye.
Dienstesektor
Dienste lewer by verre die grootste bydrae tot Griekeland se BBP. Sentraal staan hier bedrywe soos toerisme, handel, skeepvaart en finansiële dienste. Terwyl die drie eersgenoemdes al lank 'n belangrike posisie in die Griekse ekonomie ingeneem het, het finansiële dienste eers met die liberalisering van die land se bankesektor begin ontwikkel. Tans speel dié bedryf 'n belangrike rol sowel by beleggings in Griekeland asook in sy buurlande.
Griekse rederye beheer tans sowat 'n vyfde van die internasionale seevervoer, al is 'n groot deel van hul vloot weens belastingvoordele in die buiteland geregistreer. In teenstelling met die toerismebedryf is seevervoer minder afhanklik van konjunktuursiklusse.
Staatshuishouding
As gevolg van die internasionale finansiële krisis, wat in 2007 begin het, het die publieke skuldlas in Griekeland massief toegeneem. Die destydse Griekse regering het omvangryke staatsborge aan banke verskaf en hulle van nuwe kapitaal voorsien. Die banksektor se risiko is sodoende in 'n staatsrisiko omgeskep. Volgens 'n ondersoek van die Europese Sentrale Bank was hierdie besluit met 'n aansienlike verhoging van risikopremies vir Griekse staatslenings verbonde.
Die situasie word bemoeilik deur 'n uitgebreide netwerk van kliënt-bedienerverhoudings en hoë vlakke van korrupsie wat regstreekse invloed op staatsuitgawes het en hulle dikwels minder doeltreffend maak. 'n Aansienlike persentasie van ekonomiese aktiwiteite vind op informele markte plaas, en naas hierdie skadu-ekonomie het ook grootskaalse belastingontduiking deur ondernemings en privaatpersone tot die land se finansiële krisis bygedra. Die effektiewe belasting op inkomste uit winste en finansiële bates het in 2007 slegs 15,9% beloop (in vergelyking met 24,4% in Duitsland en 42,7% in die Verenigde Koninkryk). Daarnaas is militêre besteding 'n groot begrotingselement wat met sowat 4% van die BBP merkbaar hoër is as in ander Europese lande. Ten opsigte van die persentasie van die BBP is Griekeland se publieke skuldlas die hoogste in die Europese Unie.
Horiete
duimnael|200px|Die gebied wat die Horiete min of meer in die Middel-Bronstydperk bewoon het, word in pers aangedui. Die Horiete, Hoerriete of Choerriete (Horities: Ḫu-ur-ri) was tydens die Bronstydperk ’n volk in die Nabye Ooste. Hulle het ’n Horities-Oerartiese taal, Horities, gepraat en in Anatolië en Noord-Mesopotamië gewoon. Die grootste en invloedrykste Horitiese nasie was die multi-etniese koninkryk Mitanni, wat waarskynlik gevorm is deur ’n Indo-Europeessprekende heersersklas wat oor ’n hoofsaaklik Horitiese bevolking regeer het. Die bevolking van die Indo-Europeessprekende Hetitiese Ryk in Anatolië het ’n groot getal Horiete ingesluit en daar is ’n aansienlike Horitiese invloed op die Hetitiese mitologie.
Taal
duimnael|200px|Die Louvre-leeu en meegaande kliptablet met die vroegste bekende teks in Horities. Die Horiete het ’n ergatief-agglutinatiewe taal gepraat wat gewoonlik Horities genoem word en wat onverwant is aan naburige Semitiese of Indo-Europese tale; dit kon dalk ’n geïsoleerde taal gewees het.
Die Oerartiese taal van die Ystertydperk is nou verwant aan Horities. Verskeie vooraanstaande Russiese taalkundiges, soos S.A. Starostin en W.W. Iwanof, beweer Horities en Hattities is verwant aan die Noordoos-Kaukasiese tale.
Van die 21ste eeu v.C. tot die laat 18de eeu v.C. het Assirië kolonies in Anatolië beheer, en die Horiete en Hattiete het Assiries-Akkadiese wigskrif in omstreeks 2000 v.C. vir hul taal aangeneem. Wigskriftekse in Horities in in verskeie plekke soos Hattusa en Ugarit gevind, sowel as in een van die langste Amarna-briewe, wat deur koning Tushratta van Mitanni aan farao Amenhotep III van Antieke Egipte geskryf is. In 1983 is ’n langer Horitiese teks met ’n Hetitiese vertaling by Hattusa ontdek.
Clathria affinis
Clathria affinis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1880 deur Carter.
Katharine Alexener
Katharine Alexander (22 September 1898 – 10 Januarie 1981) was 'n Amerikaanse aktrise. Sy was bekend vir haar rolle in die rolprente The Barretts of Wimpole Street (1934), The Painted Veil (1934), Now, Voyager (1942), en The Human Comedy (1943).
Lars Fredrik Svanberg
Lars Fredrik Svanberg (13 Mei 1805 – 16 Julie 1878) was 'n Sweedse chemikus en mineraloog.
Loopbaan
Hy was 'n student van Jöns Jacob Berzelius. Van 1853 tot 1874 was hy professor in chemie aan die Universiteit van Uppsala. In 1839 word hy lid van die Royal Swedish Academy of Sciences. Hy het ook 'n militêre loopbaan gehad, en is aangestel as onder-luitenant in die Sweedse vloot se meganiese korps. Sy pligte was die gehaltebeheer van kanonne en yster wat vir die Sweedse Vloot geproduseer was.
Nara-tydperk
Die Nara-tydperk (奈良時代) in die geskiedenis van Japan dek die tydperk van 710 tot 794 n.C.. Keiserin Gemmei (元明天皇 Gemmei Tennō) het die hoofstad die Heijō-kyō (平城京, hedendaagse Nara) gevestig. Behalwe vir 5 jaar (740-745), toe die hoofstad vir 'n kort tydperk weer geskuif is, het dit die hoofstad van die Japanse beskawing gebly totdat Keiser Kammu (桓武天皇 Kammu Tennō) 'n nuwe hoofstad Nagaoka-kyō (長岡京) gevestig het in 784 voor dit na Heian-kyō (平安京), of Kioto (京都), geskuif is 'n dekade later in 794.
Die grootste deel van die Japannese samelewing was gedurende die tydperk betrokke by landbou wat om klein dorpies beoefen is. Meeste inwoners het die Sjinto-geloof beoefen gegrond op die aanbidding van natuurlike en voorouergeeste (kami).
Die hoofstad by Nara is volgens die model van Chang'an (長安, die hedendaagse Xi'an, 西安), die hoofstad van Tang China (唐) gebou. In baie ander opsigte het die Japannese opperstande hulle volgens die Sjinese gedra, insluitend die aanneming van Chinese karakters (Japannees: kanji, 漢字), kleredrag, en die geloof Boeddhisme.
Bazley
Bazley is 'n kusdorpie suid van Scottburgh, in die provinsie KwaZulu-Natal.
Crescendo
Crescendo was 'n jaarlikse sangkompetisie vir ligte Afrikaanse musiek wat deur die ATKV georganiseer is. Die eerste Crescendo vind in 1974 plaas en die eerste wenners was Eoudia de Kock en Rouel Beukes. Sedert 2006 word die kompetisie verander na 'n kompetisie vir liedjieskrywers en herloods onder die naam CrescendoKreatief.
Rubigen
Rubigen is 'n munisipaliteit in kanton Bern, in die distrik Bern-Mittelland van Switserland. In 2018 het 2 924 mense in die munisipaliteit gewoon. In 2020 het meeste van die inwoners Duits gepraat.
Gans
'n Gans is 'n groot, swaargeboude watervoël met 'n lang nek wat aan die familie van eendvoëls (Anatidae) behoort. Binne die familie hoort hulle tot die subfamilie Anserinae (swane en ganse).